**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային բանկի **«Առևտրի խթանման և որակի ենթակառուցվածքի»** թիվ 8390-ԱՄ (Ծրագիր) վարկային ծրագրի շրջանակում **«*Ծրագրի կառավարման գրասենյակի թարգմանիչ*» թիվ TPQI-C-4.1.3/1** առաջադրանքըիրականացնելու նպատակով հայտարարվում է անհատ խորհրդատուի ընտրության մրցույթ:

Այս առաջադրանքի նպատակն է Ծրագրի Կառավարման Գրասենյակին (ԾԿԳ) տրամադրել թարգմանչական ծառայություններ՝ Ծրագրի հետ կապված բոլոր հաղորդակցության և նամակագրության վերաբերյալ:

**Ընտրված Խորհրդատուն պետք է իրականացնի հետևյալ առաջադրանքները**.

* Տրամադրի հաջորդական և միաժամանակյա թարգմանության ծառայություններ (անգլերեն/հայերեն/ռուսերեն)՝ Ծրագրի իրականացման միջոցառումներին նվիրված տարբեր հանդիպումների, համաժողովների և սեմինար-քննարկումների, կլոր սեղանի քննարկումների ժամանակ:
* Կատարի Ծրագրային փաստաթղթերի գրավոր թարգանություններ (անգլերեն/հայերեն/ռուսերեն), այդ թվում ծրագրի հաշվետվությունների, հանդիպումների փաստաթղթերի (ԾՂՀ, Տեխնիկական աշխատանքային խմբի և այլնի), համապատասխան օրենսդրության, Ծրագրի համար միջազգային խորհրդատուների կողմից կատարված թարմացումների/ փոփոխությունների/ դիտողություն-առաջարկությունների:
* Ապահովի անգլերենից հայերեն և հայերենից ռուսերեն կամ հակառակը թարգմանված և լրամշակված նյութերի ժամանակին տրամադրումը:
* Ապահովի թարգմանությունների բարձր որակ:
* Ապահովի հայերենով փաստաթղթերի խմբագրման բարձր որակ:

Ծառայությունները նախատեսվում է իրականացնել 2020թ. ապրիլից՝ սկզբնական մեկ տարի ժամկետով: Գոհացուցիչ կատարողականի դեպքում պայմանագիրը կարող է երկարացվել:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* լեզվաբանության ոլորտում բակալավրի կոչում,
* աշխատանքային առնվազն 5 տարվա փորձ` տեխնիկական թարգմանությունների իրականացման ոլորտում հիմնավոր փորձով,
* հայերեն, անգլերեն և ռուսերեն լեզուների գերազանց իմացություն,
* լիարժեք համակարգչային գիտելիքներ,
* փաստաթղթերի խմբագրման հիմնավոր փորձ,
* սեղմ ժամկետներում թարգմանությունների կատարման կարողություն,
* շատ մոտիվացված, ջերմեռանդ, կարգապահ անձնավորություն` պատասխանատվության բարձր զգացումով:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2020 թվականի փետրվարի 19-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի, լեզվի իմացության և համակարգչային գիտելիքների վերաբերյալ) ստորեւ նշված հասցեով (անձամբ, կամ փոստով, կամ էլ-փոստով):

Առևտրի խթանման և որակի ենթակառուցվածքի Ծրագրի կառավարիչ

պարոն Գեորգի Խաչատրյանին

Երեւան 0010, Նալբանդյան փողոց 28, 5-րդ հարկ

Հեռախոսներ. (374 93) 266 991

Էլ. փոստ. hshamamyan@gmail.com